
Historia libreto okaze de la 
100 jariĝo de IFEF 

Jam ekzistas tri historiaj libretoj de IFEF memorigantaj ĝian 
movadon ĝis la jaro 1999. Sed ĉu ne estus interese kolelti la memoraĵojn 
de la nuna epoko (1999-2009) kaj eldoni novan historian libreton 
cele al konservipapere la IFEF-okazintaĵojn? 

IFEF-estraro proponas, tiucele, malfermi fonduson. 

Pro tio, estus necese havigi sumon de 5 000 €por 
la realigo de du-tri-centpaĝa dokumento eldonota 
tri cent ekzemplere. 

Por ke ni havu kompletan bildon de la 
IFEF-movado dum 100 jaroj, helpu la realigon de 
tiu projekto: 

• per la kolekto de viaj enlandaj arkivoj, 

• per financa helpo al tiu fonduso (bonvolu 

• sendi monhelpon al nia kasisto kun mencio 

• de la fottduso). 

La 1-a VIFES / 50-a IFES 
..Ĉu komenco, daurigo au f ino ? 


...."ĉu nia Vicĉefkomitatanino ne 
havas ankoraŭ rezervajn surprizojn? 
Cu ne ree sekvu Rodica al Rodica?"... 

...tiel finiĝis pasintan februaron la 
raporto de ŝercema sinjoro Martin 
Stuppnig, post lia partopreno en la 49- 
a IFES en Poiana Braŝovo, en 2008. 

Kial li parolis pri surprizo?...Car 
tiam la skisemajno okazis por la kvara 
fojo (kaj du jarojn sinsekve : 2007, 
2008) en Rumanio, do, estus mirakle, 
ke ĝi denove okazu en la sama lando. 

Evidentiĝis tamen, ke la "amik- 
eca" aludo de nia preskaŭ familiano 
Martin, fariĝis nova grava tasko por la 
membroj de la klubo "Amikeco" de 
Braŝovo. Car neniu alia landa asocio 
sinproponis por organizi tiun aranĝon, 
honore al la 50-a IFES, ni transprenis 
denove la torĉon. Ci-foje, kiel nov- 
baptita "Vintra Internacia Fervojista 
Esperanto Semajno". 

La programo orientiĝis tiudirekten, 
tiel ke mankis skikonkurso....sed okazis 
jam tradicia sledkonkurso kun mult- 
nombra partopreno, en sunbrila kaj 
belega vintra tago kun freŝe falinta 
neĝo. Gajnis la pokalon Gina CIO- 
BAN (Rumanio) kaj la duan premion 
Christian EPPLER (Aŭsbio). S-ro 
Martin STUPPNIG enmanigis al la 
gajnintino belegan pokalon kiun ofertis 


ĉiama subtenanto de nia aranĝo, la 
urbestro de Arnoldstein, s-ro Erich 
KESSLER... 

Ciu vespere okazis komuna pro- 
gramo. 

Interkona vespero koincidis kun 
la karnavalo...tiel ke je la komenco 
estis malfacile interkonatiĝi kun la 
aliuloj kaŝitaj sub la maskoj. Despli 
granda estis poste, la plezuro rekoni 
bonajn kaj malnovajn geamikojn 
sub la maskoj de sovaĝaj, malamikaj 
bestoj ! 

La turisma programo kontentigis 
kaj novajn, kaj jam kutimajn parto- 
prenantojn... ĉar oni proponis inter- 
esajn vidindaĵojn (inter alie, la uni- 
kan en Transilvanio, laŭ arkitekta 
stilo, bone konservitan fortikitan 
preĝejon Preĵmer, heredaĵon de 
UNESKO). 

La vesperajn prelegojn prezentis 
niaj gastoj Martin STUPPNIG el 
Arnoldstein, Aŭstrio, kaj Peter 
KUHNEL, el Berlino, kiuj parolis 
pri siaj urboj, regionoj kaj E-kluboj. 

Ni ne forgesis renkontiĝi por fari 
komunan foton en la Skuaro ESPE- 
RANTO, kies inaŭguro okazis kadre 
de la 57-a IFEF kongreso en 2005, 
en Braŝovo. 

Kompletigis nian programon, por 
la unua fojo organizita, la tut-semajna 
staĝo de Esperanto... 

Lerte instmis la 29 komencantojn 
inĝ. Peter KUHNEL (denaska esper- 
antisto) pere de la metodo Cseh. La 
partoprenantoj ekzameniĝis je la fino 
de la staĝo kaj ricevis atestojn. E- 
lemolibrojn kaj belajn T-ĉemizojn 
ricevis por la unua premio f-ino Ru- 
salca BUTUC, studentino, kaj por la 
dua premio Adriana BACIU, juna 
flegistino kiu eksciis pri Esperanto 
dum tiu staĝo. 

Pluraj partoprenantoj (inter kiuj 
multaj gejunuloj) esprimis la deziron 
daŭrigi la lemadon de Esperanto, tiel 
ke, ek de nun, ĉiun mardon okazos 
vespera renkontiĝo tiucela, en la nova 
sidejo de esperanta klubo "Amikeco", 
en Braŝovo. 

Krome, Lauia TIBULEAC, student- 
ino en Bukaresto, intencas traduki en 
la novlernitan lingvon la propagand- 
ilojn por diversaj turismaj agentejoj 
de la ĉefurbo kaj de la aliaj distriktoj 
de Rumanio. Sukceson al ŝi! 

Car temis pri la organizo de jubilea 
evento, ni deziras danki al kelkaj karaj 
eksterlandaj geamikoj kiuj, pere de sia 
grava helpo, faciligis al ni, la organiz- 
antoj, la prezentadon de la historio de 
IFES okaze de tiu 50-a datreveno. 
Temas pri Jindrich Tomiŝek, Ladislav 
Lani kaj Magdalena Feifiĉova, pri 
Petr Chrdle kaj Laurent Vignaud, pri 
Lene kaj Jan Niemann kaj, ne en la 
lasta vico, pri Astrid Birkbark kaj Erik 


Mortensen, kies manko iom tristigis 
nin. Ciuj sendis al ni interesajn 
informojn kaj kortuŝajn fotojn pri 
pasintaj IFES-oj, tiel ke ni havis la 
bildon de la evoluo de tiu amikeca 
aranĝo laŭlonge de la lasta duon- 
jarcento. 

Ni ankaŭ dankas al tiuj, kiuj 
salutis kaj bondeziris nin : Astrid 
Birkbark, Jindrich Tomiŝek, Jana 
Krizkova, Ladislav Lani, Denise 
Happi Fosso, Sylviane Lafargue, 
Achim Meinel, Zlatko Hinŝt, Leo- 
pold Patek, Han Zuwu. Ĉu mi for- 
gesis mencii ion gravan ?. 

Jes! Por la unua fojo, sub aŭspicioj 
de esperantista aranĝo kuniĝis la 
membroj de ĉiuj asocioj de la mmana 
landa sekcio de FISAIC, nome 
UAAIFR. Kaj ne nur kuniĝis! Tiuj 
asocioj proponis ege ĉarmajn pro- 
gramerojn : popoldancojn (Craiova), 
kanzonojn (Galati), skeĉojn (Iasi), 
ktp. La prezidanto de UAAIFR, s-ro 
Florin DOBRESCU kaj la direktoro 
de la Fervoja Distrikto de Braŝovo, 
inĝ. Aurel DICU multe subtenis nin 
kaj eĉ partoprenis la interkonan 
vesperon. 

Tiel ke, entute, partoprenis la 
programon de la tuta semajno 6 
eksterlandaj esperantistoj el Aŭstrio, 
Germanio kaj Belgio kaj pli ol 80 
rumanoj. 

Mi persone deziras esprimi miajn 
dankojn kaj rekonon al la Loka 
Komitato (la membroj de la klubo 
Amikeco", Braŝovo) : Gabriella kaj 






Alexandru TLBULEAC, Cristina AL- 
DESIU kaj Gina CIOBAN, Mihaela 
kaj Constantin MARCU kiuj klopodis 
oferti al ĉiuj gastoj, ĉu eksterlandaj, 
ĉu rumanaj, la eblecon ĝui agrablajn 
momentojn en amikeca etoso. 

Kun preskaŭ 90 partoprenantoj, la 
aranĝo povus aspekti sukcesa, ĉu ne? 

Sed, ĉu ni povas nomi ĝin vere 
internacia kun 90 elcentoj da ruma- 
noj ?.... Aŭ, pli precize, ĉu ni povas 
nomi ĝin vere internacia fervojista 
semajno kun unu eksterlanda fervoj- 
ista esperantisto? 

Laŭ ni, la organizantoj, pli kaj pli 
mankas en fervojista medio la in- 
tereso por organizi aŭ partopreni 


internaciskale ĉi-tiun aranĝon, kiu 
ajn estus ĝia nomo. 

Cu en 2010 sinproponos alia landa 
asocio por organizi VILES-on? 

Se JES, la tradicia vintra semajno 
plu okazos. 

Se NE, ĉi-tiu 1-a VIFES estos 

ankaŭ la lasta.ĉar certe Rodica ne 

intencas proponi "aliajn surprizojn". 

Braŝovo, 03.03.2009 

Prezidanto de REFA 

psih. Rodica TODOR 
( rodica_todor@yahoo.com) 

Enigma akcepto: ” IFES / VIFES”! 


Post rea rezigno de aliaj landaj 
asocioj de IFEF, denove kuraĝis 
transpreni la taskon lastmomente - 
kaj jam la 3-an sinsek\>an fojon - nia 
vicĉefkomitatanino, d-rino Rodica 
TODOR, Rumanio! 

Unuanime oni akceptis en la 60- 
a IFK novstilan aranĝon “VIFES”, 
konsiderante la “aktualan” 
strukturon de nia membraro - apenaŭ 
plu skianta. Estis provo iel plivigligi 
kaj aktivigi nian federacion. Ni ne 
nur kongresu, sed kunvenadu ankaŭ 
en pli libera etoso, programo miksita 
- turisma, sporta, kultura, kleriga 
ktp. 

Entuziasme oni krome elektis ŝin 
nova “responsulino” kaj signalis al 
ŝi konforman kunagadon. Kiel 
proponinto mi estis kontenta! Sed 
kio sekvis? Pri la procedo nia IFEF- 
membraro vere ne povas fieri! La 
organizantino kvazaŭ humilece 
petegis unuopulojn por partopreni la 
jam publikigitan aranĝon. Eĉ estrara 
salutmesaĝo ne alvenis! Estis 
antaŭviditaj akceptoj ĉe diversaj 
instancoj. Krome 80 rumanaj - 
grandparte novaj - volontuloj 
scivole atendis kontaktiĝi kun 
alilingvanoj. 

Aspektas tiel, ke oni facilanime ” 
kvazaŭ ludas” kun seriozaj 
bonvolemuloj. Ĉu tia karaktero 
eniras ankaŭ nian federacion? Estas 
konate, ke sukceso provokas 
”envion” kaj fiasko “malican 
ĝojon”! Ni do ne miru pri la stagno/ 


regreso de nia movado ĝenerale, 
kiun iom post iom forlasas - aŭ 
plene rezignas - eminentaj 
kapabluloj. Neniu miru, se la 
“enigma akcepto” same enigme 
malaperos! 

Malgraŭ miaj ceteraj obstakloj, 
mi decidis partopreni la trian 
sinsekvan fojon samloke. Ja 
montriĝis, ke mi estos la nura 
eksterlanda IFEF-ano. Estis 
konvena okazo laŭeble efike realigi 
mian promeson, ke malgraŭ mia 
honorigo oni kalkulu kun mi! Mi 
provis mildigi la tristan situacion 
kun akompananta AEF-amiko, 
Christian EPPLER. 

Mia publika agado ne limiĝas 
nur al nia movado. Tiele, min 
komisiis nia urbestro, s-ro Erich 
KESSLER, saluti la rumanajn 
gekolegojn kaj la resp. instancojn. 
Kiel jam kutime, li donis al mi 
pokalon kaj flageton por honorigi 
gajninton de ajna konkurso. Plian 
pokalon kaj diversajn memoraĵojn 
mi mem aldonis, tiom ke nur nova, 
forta valizo eltenis ĉion. 

Jam alveturante direktis nin la 
organizantino al Predeal, kie 
tiutempe kunsidis la kompleta 
rumana FISAIC! En eleganta 
hotela salono mi havis la honoron 
reprezenti kaj salutparoli en la 
nomoj de nia landa asocio de IFEF 
kaj de nia urbestro! Nome, okaze 
de mia alveturo okazis en Vieno 
nia AFEF-estrarkunsido, kiu 

komisiis min saluti niajn agemajn 
gekolegojn en Rumanio kaj la 
partoprenantojn de la 1-a VIFES! 
Sincere mi fieris, ke la rumana 
FISAIC respektoplene akceptis kaj 
pritraktis nian E-movadon, kio 
motivigis min eĉ al pli intensiva 
subteno de niaj rumanaj aktivuloj! 

Sekvis mirinda semajno, kvazaŭ 
TRANSILVANIA (21-27.02.2009), 
kiun detale priskribi apenaŭ eblas. 
Tiurilate atendeblas pli aŭtenta 
raporto de la organizantino. Honore 
al la organizantoj kaj partoprenantoj 
mi tamen mencios almenaŭ la plej 
elstarajn eventojn. Unuavice mi 
menciu la horare perfektan 
programon - plenan okupigon 
zorgeman, de la akcepto ĝis la 
adiaŭo! La ŝanĝitan akcepton en la 
stacidomo “Predeal” mi jam menciis 
supre, kaj la adiaŭo okazis ĉe la 
trajno en la stacidomo “Bukareŝto 
Nord” - post bone elektita ĉefurba 
ekskurso! 

La unua vespero/nokto abundis 
ĉiurilate. En aparta salono - en 
Braŝovo - okazis la interkona 
vespero, kiu fine “subiris” en la 
plenan salonon de karnavalaj 
festantoj. Kiu estas kiu? Videblis 
interesaj grupoj kaj unuopuloj, al 
kiuj ankaŭ ni du “kalvuloj” 
apartenis! La demaskigo ebligis la 
veran interkonatiĝon! 

Okazis premiado kaj tombolo, al 
kiuj ĉiuj laŭvole kontribuis. Daŭra 
manĝado+trinkado - eĉ trifoja!!! 
(Estis jam tro!) Similan abundecon 
ni spertis ankaŭ en nia hotelo ĉe 


”servitaj” matenmanĝoj. Kiu atendis 
ĉi-rilatan mizeron en Rumanio, certe 
plene eraris! Tiom mi ankoraŭ 
nenie ricevis “servitan”! 

Ankaŭ vetere ni estis dorlotitaj 
- sunbrilo ĉiutaga, tiele, ke la tuta 
semajno eterniĝos en niaj memoroj! 

Neforgeseblaj geamikoj, kiuj 
vere sindone kunlaboris en la Loka 
Komitato! Kuracistino, d-rino 
Cristina ALDESIU, konstante 
akompanis nin, malgraŭ ŝia 
tiutempa pieda vundiĝo! Ŝi plene 
meritis la apartan honorigan 
pokalon de s-ro Martin 
STUPPNIG! Krome menciendas: 
Mihaela kaj Constantin MARCU, 
Gabriella kaj Alexandru 
TIBULEAC kaj Gina CIOBAN, 
kiu gajnis la sledan konkurson kaj 
ricevis la 1-an premion, pokalon de 
la urbestro, s-ro Erich KESSLER, 
Arnoldstein! Cetere, la duan lokon 
okupis mia samlandano, s-ro 
Christian EPPLER! Inĝ. Peter 
KŬHNEL, (Berlin) sekvis, sed 
unuavice li sukcesis gvidi 
multnombran E-kurson, en kiu la 
plej bonajn rezultojn (premiitajn) 
atingis: s-inoj Rusalca BUTUC, 
Adriana BACIU kaj Laura 
TIBULEAC! 

Restas al mi, gratuli al ĉiuj! Sed 
tute aparte al nia senlaca “motoro” 
prezidantino, d-rino Rodica 
TODOR! 

Refojan sinceran dankon! 

Martin Stuppnig 
(AFEF -vicprezidanto) 

Jarraporto de la sekretario 

por la jaro 2008 

Niaj mortintoj 

Post la kolekto de la jarraportoj de la landaj asocioj, la nomoj de niaj 
malaperintoj estos legataj dum la plenkunsido en Triesto. 

Membrostato 

Post la kolekto de la jarraportoj de landaj asocioj, la aktuala membrostato 
estos altirebla de la jarraporto de la Vp. 

En la jaro 2008, la membrostato, laŭ la pagitaj kotizoj, estis 616 anoj, el 20 
landoj (inkluzive de 2 individuaj membroj el 2 landoj). 

Interna laboro 

Estrarkunvenoj 

La estraro kunvenis dufoje ekster kongreso: 

- la unuan fojon en Aspet (FR) 3.4.2008. La e-kunveno okazis dum la 
jarkongreso de FFEA 28.3-5.4.2008. Ĉeestis la Pr, Vp, Rd kaj Ks. 

Mi bedaŭrinde ne eblis partopreni pro privataj kaŭzoj. Anstataŭ mi, Laurent 
Vignaud, la Ks, prizorgis la kompletan taskon pri la protokolo : surloke li pro- 
tokolis, poste faris perretajn korektaĵojn ; 

- la duan fojon la e-o renkontiĝis en Bologno (IT) 1.11.2008. Ĉeestis la 
kompleta estraro kaj la anstataŭantino de la Ĉk, s-ino Rodica Todor. 

La kunvenon organizis la Pr Romano Bolognesi tuj post sia serioza 
malsano kiu ne malebligis lin okazigi la jam promesitan kunvenon. 

La e-o traktis la kutimajn tagordojn . 

Ĉefkomitatano(j) 

La Ĉk prizorgis la cirkuleron, kun la Vp li kolektis la jarraportojn, preparis 
kongresproponojn, kun la Ks ĝisdatigis la adresaron de la IFEF-funkciuloj, 
dum la jaro ĉeestis kelkajn jarkunvenojn de l.a. En oktobro 2008, la Ĉk iĝis la 
Hm de sia l.a., ĈEA. 

Evoluo en kelkaj landoj 

Laŭ la raporto de la Ks, kompare kun la jaroj 2005 kaj 2006, la membro- 
stato laŭ pagitaj jarkotizoj montras malkreskon. 

Laborplano 

Koresponda servo 

Dum la 60a IFK en Poznano, etas nuligita la Fervoja Koresponda servo 
(FAS), kiel ne plu uzata, pli-malpli pro interreto. 

Faka Komisiono 

Pri la Komisiono zorgas s-o Jan Niemann kiel gvidanto. 

Terminara sekcio 

Pri la TS sukcese zorgas s-ro Heinz Hoffmann. 

Bedaŭrinde, la perturbo en la programaro en Internacia Fervojunio (UIC) 
kaŭzis perdon de ĉirkaŭ 700 jam finitaj difinoj en datumbanko de UIC. 

Denova difin-enigo okazas. 

Fake Aplika Sekcio 

Pri la FAS zorgas s-ro Ladislav Kovar. 

La FAS kolektis kaj prizorgis dumkongresajn fakprelegojn. En Poznano 
okazis 4 fakprelegoj kaj la ĉefa prelego "Modernigo de la poznana fervojnodo 
2006-2008". 

Same, estis eldonitaj la 14-a kaj 15-a numeroj de Fervojfakaj Kajeroj, pri 
kio aparte meritas s-oj Niemann kaj Hoffmann 

3.3.Fervojista kontaktkunveno dum la 93a UK Roterdamo (NL) 
(9-26.7.2008) 

La fervojistan kontaktkunvenon ĉeestis 50 personoj el 12 landoj. 

S-ro Gulyas kiel A-komitatano, parolis pri IFEF, pri pasinta 60-a IFK en 
Poznano kaj pri la venonta en Triesto. La ĉeestintoj interesiĝis pri la IFK en 
Triesto kiam la Federacio festos sian centjariĝon. 

Aranĝoj 

IFEF Skisemajno 

49-a IFES okazis tre sukcese 23-29.2.2008 en Braŝovo (RO) kun 28 
paitoprenantoj el 4 landoj. La kvaran fojon, Rumanio sukcese organizis IFES-on. 

Post kelkjaraj intencoj ŝanĝi la nomon de tiu vintra aranĝo, dum la 60-a 
IFK en Poznano, la IFES iĝis VIFES - Vintra Intemacia Fervojista 
Esperanto - Semajno. 

IFEF - Kongreso 

60-a IFK okazis en Poznano 17-24.5.2008 kaj ĝin ĉeestis 169 kongresanoj 
el 17 landoj. 

En la naskiĝlando le la kreinto de Esperanto, je amikeca etoso, ĉiuj 
programeroj estis plenumitaj kaj la kongreso estis sukcesa. 

Eksteraj rilatoj 

La kontaktoj kaj kunlaboro inter UEA kaj IFEF, kaj inter FISAIC kaj 
IFEF estas kontentigaj. 

Laŭ la komitatdecido de Poznano, esperantistoj transprenis la tradukadon 
de FISAIC protokoloj el Esperanto al naciaj lingvoj. 

Fina komentario 

Mi gratulas ĉiujn fervojistojn pro la unua centjariĝo de la Federacio, 
esperante ke venos novaj (junaj) fortoj por porti la Federacion al la dua. 


Zagreb, aprilo 2009 


Marica BRLETIĈ, la sekretariino de IFEF 

La francaj fervojistoj kongresis en Bretonio 


De la 27-a de marto ĝis la 1-a de 
aprilo, 70 partoprenantoj ariĝis en 
Plouneour-Menez okaze de la 60-a 
kongreso de la Franca Fervojista Espe- 
ranta Asocio. Sub belega suna ĉielo, 
(iom raraĵo diras kelkaj pesimistoj), 
dum kelkaj tagoj, geamikoj ĝuis la 
kutiman bonan etoson kaj mergiĝis en 
la bretonan kulturon ; la tero de la 
fabeloj kaj de la legendoj. 


la eblecon aldoni novan zamenhofan 
esperantan objekton (Z.E.O.). Tiele, 
sabaton matene, post la vizito de la 
kalvarioj en Saint Thegonnec kaj 
Guimillau, la ĉestantoj grupiĝis en 
la apuda ĝardenplaco nomota 
« Skvaro Zamenhof ». Post bonvena 
parolado de la urbestro, li kun nia 
prezidanto malvualis platon kaj ar- 
dezan tabulon sur kiu Jean Mevel 



Komence de la restado, sub la gvido 
de nia prezidanto Sylviane Lafargue, 
ĉiuj partoprenis la kutiman ĝeneralan 
kunvenon, dum kiu estis traktataj la 
oficialaj punktoj. Dum tiu okazintaĵo, 
Christian Dardenne kaj Simone 
Baudelot ricevis honorigon per bronza 
medalo. Pro malhela estonteco nia 
asocio sin devigas varbi novajn mem- 
brojn. Tio estas la tasko de ĉiu el ni. 

Poste, dum la tuta restado sekvis 
interesa programo entenanta lokan 
kulturon, feston kaj esperantaĵon. Pri 
tiu lasta, nia loka responsulo Jean Mevel 
esploris kun la urbestro de Guimillau 


verkis resumon de la agado de nia 
Majstro. Fine de la manifestacio, 
honorvino regalis la partoprenantojn. 
Vespere, bankedo kaj kantistino ĉesigis 
tiun agrablan sabaton. 

Dimanĉo estis dediĉita al la mal- 
kovro de la marbordo kaj ties turismaj 
lokoj. Tiel, ni vizitis Portsall (mal- 
feliĉe konatan pro la nigra maro 
okazinta la 16-an de marto 1978 sekve 
de la alsabliĝo de la ŝipo « Amoco 
Cadiz »), terpinton « Sankta Ma- 
teo » kaj akvarion « Oceanopolis » 
en Brest. Vespere esperantaj skeĉoj 
gaje plezurigis ĉiujn. 

Estrarkunveno de IFEF 

Marĝene de tiu kongreso, merkredon 
la 1-an de aprilo okazis la printempa 
estrarkunveno de IFEF. Post profito 
de la okazintaĵoj de la fervojista kon- 
greso, la IFEF-estraroj kunvenis en 
la sama loko kaj la tutan tagon nia 
IFEF-prezidanto Romano Bolognesi 
kondukis la diskutojn. 

Faŭvice la IFEF-estraroj plueniris 
en la estontecon de la IFEF-movado. 

Faŭ sia propra fako, ĉiu kunlaboranto 
detale rilatis la faritajn taskojn kaj, 
konsiderante la vidpunkton de la aliaj 
kolegoj, proponis farotajn agadojn. 

Kiel kutime, tiu labor-kunveno 
fariĝis en agrabla etoso. Estraro pozas en Plouneour-Menez 


Lundo ricevis temon pri la bretonaj legendoj. Ĉu veraj ĉu malveraj ? Ĉiu el ni 
pravigis sian propran opinion per sia persona percepto de la ekstermondaj 
fortoj. La tutan tagon, rakontanto gvidis nin tra origina loko nomata 
« LeYoudig ». Nia ĉiĉerono fabelis pri la koriganoj kaj aliaj strangaj noktaj 
vizitintoj de la erikejo. Tagmeze, en iama epoka restoracio, ni gustumis la 
bonegan regionan manĝaĵon nomatan « Kig ha Farz » (viando kaj farĉo). 
Posttagmeze ni vizitis la muzeon tute mankonstruitan de la estrino. 

Vespere, loka folklora grupo kun tipaj kostumoj ĉarmis la spektantojn. 

Mardo, lasta tago de vizito en Bretonio invitis nin al malkovro de marbordaj 
urboj. Matene aŭtobuso veturigis nin al fiŝ-aŭkcioj (criee) en Roscoff en kiu 
oni instruis nin pri la maniero de la vendado de la fiŝoj. Per diskretaj signoj de 
la aĉetontoj al la vendisto, tiu-ĉi konigas la prezon fiksitan laŭcirkonstance. 
Tagmeze, gvidantino atendis nin en la urbo Morlaix kaj dum piedirado tra la mal- 
novaj kvartaloj ŝi klarigis la urban historion. Vespere Jean-Pierre Ducloyer 
prelegis pri « Esperanto kaj filatelo ». Li interesis nin pri la enigo de esperanto en 
la gravan filatelan produktaĵon. 

Postplenplena tagrestado en la koro de Bretonio venis la tempo de re- 
hejmiĝo. Ni forlasis la « Koriganoj-n » por venontjare iri sur la paŝoj de Jules 
Veme, grava verkisto naskiĝinta en Nantes kaj iama prezidanto de la loka 
esperanta grupo en Amiens. 

Ek al la venonta kongreso en Nantes (19-24/03/2010). Gis revido 

Jean Ripoche 

La unua ĉeĥa reklama lokomotivo, 
kies tasko estas propagandi zoologiajn 
ĝardenojn en Ceĥa Respubliko kaj en 
Slovakio, la 1-an de decembro 2008 
je la 14.15 horo, tiris la rapidtrajnon 
el Praha hlavni nddrazi' (ĉefa fervoja 
stacio en Prago) al Plz.eh. La Ĉeĥaj 
Fervojoj (ĈD) kunlaboras ekde 2005 
kun la Unio de la ĉehaj kaj slovakaj 
zoologiaj ĝardenoj en la kadro de 
la programo "Per trajno al zoo“ 



sed ankaŭ trajnojn al Ceske 
Budejovice, Liberec, Ostrava ktp. 
Iom post iom renkontos tiun ĉi 
lokomotivon homoj en tuta Ĉeĥa 
Respubliko kaj en Slovakio. 

Sur la retpaĝoj : "www.cd.cz/ 
zoo" troveblas detalaj informoj pri 
unuopaj zoologiaj ĝardenoj kaj 
kompreneble ankaŭ kiamaniere la 
plej bone atingi ilin per trajno. A1 la 
programo aliĝis 15 zooj en Ĉeĥio, 



Lokomotivo 363 078-7 enkape de la rapidtrajno R 854 
antaŭ forveturo el Praha al Plzeh 


kaj disponigas tiucele specialan 
lokomotivon. 

Naturo, bestaro kaj ekologia 
trajntransportado, tio estas logika 
kunligo. Familioj kun infanoj krome 
povas uzi rabatotarifajn biletojn. La 
bluaverda lokomotivo kun motivoj de 
fremdlandaj bestoj trakcios ne nur 
rapidtrajnojn inter Praha kaj Plzeh, 


kaj 4 en Slovakio. 

En kadro de komuna propagando 
aperis en magazino „Grand Expres“ 
speciala artikolo Per trajno al zoo, 
kiu resume informis pri zoologiaj 
ĝardenoj (baza karakterpriskribo, 
kontaktoj, kaj precipe atingeblo de 
la unuopaj zooj per trajno). La 
informoj ankaŭ aperis en la dua 

eldono de la mapo „Burgoj kcij 
kasteloj per Cehaj Fer\’ojoj”. En ĝi 
troveblas numero de la linio, nomo de 
la plej proksima fervojstacio kaj 
distanco de la fervoja stacio al zoo. 
Zoologiajn ĝardenojn, Ĉeĥaj Fervojoj 
ankaŭ propagandas per informaj 
anonctabuloj. 

Ekzemple en la urbo Liberec, kie oni 
planas organizi la 63-an IFEF- 
kongreson en 2011, troviĝas la plej 
malnova zoo sur la teritorio de nuna 
Ĉeĥio, fondita kiel Tiergarten, aŭtune 
1919. 


jPer trajno al zoo j 

Nuntempe la dektrihektara areo 
fieras pro pli ol 170 bestospecoj kun 
suma nombro de pli ol 950 unuopuloj. 
Nur en la Zoo de Liberec, oni povas 
spekti la plej nombran bredgrupon da 


ŝimpanzoj en Ĉeĥa Respubliko, 
krome iujn rarajn bestojn kiel 
takinon ĉinan, azenon somalian, 
blankan formon de tigro hinda 
(panthera tigris tigris), aglon 
kamĉatkian, aglovulturon 
"barbmentonan", krokodilon 
"kapfruntan" kaj aliajn. 

A1 tiu ĉi Programo de retro- 
reveno ankaŭ aliĝis la Zoo de 
Liberec. Oni bredas ekzemple la 
aglovulturon "barbomentonan" raran 
rabobirdon. Naskiĝas idoj, kiujn oni 
liberlasas en Alpoj por ke ili denove 
repopolumu la montaron. 

Vizito de la Zoo Liberec apartenos 
al vizitlokoj dum la 63-a 
IFEF-kongreso en 2011. 

Jindrich Tomisek, (ĉk de IFEF) 


Novaĵo el Rusio. 

1.200.000 homoj laboras ĉe la plej granda dungisto de Rusio, la 
Rusaj Ŝtatfervojoj (RZD). RZD pro la krizo mondskala estas devigata 
ŝpari, kaj tial 250.000 dungatajn oni sendis al ‘deviga ferio’ ... sen 
salajro. Por ĉ. 450.000 dungataj oni anoncis, ke ili laboros nur part- 
tempe. 

Malgraŭ la ŝparo de tiuj agoj RZD antaŭvidas por 2009 deficiton de 
50 miliardoj da RUB (ĉ. 1,1 miliardo da eŭroj). Gis fine de la jaro 2009 la 
fervojo antaŭvidas ŝuldon je 322 miliardoj da RUB (pli ol 7 miliardoj 
da eŭroj). 

( fonto: Der Landbote (Winterthur, CH), 11042009) 

La rigardoturo Petrin 


La rigardoturo Petrin, pli ol 60 
metrojn alta, estas unu el la plej 
famaj superstaranta Praha-n. Gia 
bazo troviĝas je alteco de 324 m-oj 
sur la monteto Petrin. 

Historio 

La rigardoturo estis konstruita 
okaze de la Landa Jubilea 
Ekspozicio en 1891 laŭ iniciato de 
fondintoj de la "Klubo de la ĉehaj 
turistoj" Vilem Kurz kaj Vratislav 
Pasovsky kiel libera kopiaĵo de la 
Eiffelturo en Parizo. 

Por la projekto konatigi al la 
ĉeha publiko en januaro 1890, d-ro 
Vilem Kurz verkis artikolon 
"Rigardoturo sur Petrin, bildo de 
la proksima estonto de Praha“. 

La konstruaj laboroj laŭ la 
projekto de la inĝenieroj Frantiŝek 
Praŝil kaj Julius Souĉek 
komenciĝis la 16-an de marto kaj 
finiĝis la 20-an de aŭgusto 1891. 

Estis konstruita 11 metrojn 
profunda konstrubazo kaj sur ĝi 
oni fiksis 60 m-ojn altan ŝtalan 
turon 175 tunojnpeza. 

La kernon de la konstrukcio 
formas okangula tubego, en kiu 
funkcias lifto ; ĉirkaŭ ĝi 
serpentumas du helikaj ŝtuparoj 
kun 299 ŝtupoj - unu por iri 
supren, alia malsupren. La 


rigardoturo havas du 

plateformojn belvederajn, la 
supran 55 m-ojn alta. 

La rigardoturo Petrin estis 
solene malfermita la 20an de 
aŭgusto 1891. La tuta turo estis 
dekoraciita en naciaj koloroj kaj 
sur la pinto flirtis ruĝa-blanka 
flago entute je 17 m-oj pli alte ol 
ĉe ĝia Pariza konkurantino ! La 
revo de ĉehaj turistoj plenumiĝis. 

Samtempe kun la rigardoturo 
estis ankaŭ finkonstruita 
perkabla transportilo kaj jaron 
poste oni instalis magian 
spegulan labirinton. 

En la 60-aj jaroj de la 20a 
jarcento oni sur la supraĵo de la 
rigardoturo, lokis antenojn por 
televido kaj radioelsendoj. En la 
jaro 1992, la televidelsendado 
finiĝis, restis nur radiodisaŭdiloj. 
Rekonstruita lifto nun servas al la 
personoj kun malpli alta 
moviĝemo ; la rigardoturo estas 
unu el la ĉefaj turismaj celoj en 
la ĉefurbo. 

Ek de la jaro 1998 la turon 
administras "Prazska informaĉm 
sluzba“ (Informa Servo Praha). 

Kelkaj teknikaj donitaĵoj : 

La Transportilo perkabla 
Petrin estas surtera perkabla 

transportilo plenumanta trans- 
porton de personoj al la supraĵo 
de Petrfn en Praha. 

La trafikado okazas sur reloj 
per sistemo de trenkabloj. La 
linio longas 510,4 metrojn. 
Posedas kaj ekspluatas ĝin 
"Dopravnf podnik hl. m. Prahy 
a.s." (Trafika Entrepreno de la 
Ĉefurbo Praha a.k.) 

I-a periodo, 1891-1921 



personojn. La vojaĝo daŭris 6 
minutojn. En 1891 bileto por 
suprenveturo kostis 12 krejcerojn, 
por malsuprenveturo 6 kr. kaj 
bileto tien-reen 15 kr. Dum la 
sekvaj jaroj la prezoj ŝanĝiĝis. La 
transportilo perkabla trafikis dum 
la tuta jaro, en vintraj monatoj 
plejofte nur dum semajnfinoj, sed 
dum la vintro 1895/1896 ĝi 
netrafikis pro grandaj frostoj kaj 
problemoj kun akvo. La 
ekspluatado ĉesis en 1914. Post la 
fino de la mondmilito la trafikado 
denove funkciis en 1919 kaj 1920. 
Finon de ekspluatado en 1921 
evidente kaŭzis manko de akvo. La 
linio iom post iom herbokovriĝis, 
la vagonoj staris senmove en 


En la unua periodo de 
ekspluatado (1891-1921) la 
linio longis 396,5 m-ojn. La 
averaĝa dekliveco 267 %o 
(maksimuma 295 %c) siatempe 
estis la plej longa linio de tiu 
tipo en Aŭstrio-Hungarujo. 
Konsistigis ĝin tri reloj kun 
larĝŝpuro 1000 mm, meze de la 
linio troviĝis mallonga 
preterpasejo. Kiel unu el 
sekurigaj elementoj estis uzata 
dentorelo de Abt. 

Ŝtala kablo konsistis el 16 


faskoj po sep dratoj en kanaba 
tubo kun diametro de 34 mm-oj. 

La ĉefa pulio havis kavigitan 
lignogarnitan randon, por ke la 
kablo ne suferu pro frotado. 

Du vagonoj kun kvar kupeoj, 
fabrikitaj de la firmao Ringhoffer, 
longis 7200 mm-ojn (laŭ projekta 
dokumento ili longis 7358 mm- 
ojn), larĝis 2 000 mm-ojn kaj 
povis maksimume veturigi 50 

ambaŭ stacioj kaj iom post iom 
kadukiĝis. 

Il-a periodo, 1932-1965 

La 2an de marto 1931 la ĝis 
tiam nefunkcian perkablan 
transportilon transprenis „Elektricke 
podniky hl. m. Prahy“ (Elektraj 
Entreprenoj de la Ĉefurbo Praha). 
Okaze de la preparata Tutsokola 
kongreso en 1932 oni elektrizis la 
linion kaj ambaŭflanke iomete 
plilongigis ĝin (sur Petnn ĝis 
"Hladova zed’ - "Malsata Muro“). 

Laŭ propono de ĈKD (Ĉeha- 
Moravia Kolben-Danek) oni 
komencis la 4-an de novembro 
1931 konstrui novan linion. Estis 
malkonstruitaj ambaŭ originaj 
liniostacioj, malmuntitaj reloj kaj 
malkonstruitaj ambaŭ trakveturiloj. 
Du novaj trakveturiloj, denove 
konstruitaj de la kompanio 
Ringhoffer estis surreligitaj la 3-an 
kaj 10-an de majo 1932. 

Post esplorveturoj, fine de majo 
kaj komence de junio oni 
komencis la 5-an de junio 1932 
regulan trafikadon. Interhaltejo 
Nebozizek en mezo de la linio 
funkciis la 9-an de julio 1932. La 
ekspluatado funkciis tutjare kun 
veturtempo de 4,5 min. (sen halto 
en Nebozfzek). 

La trafikado haltis dum la 
mobilizado en aŭtuno 1938 (unu 
monaton) kaj fine de la dua 
mondmilito en jaro 1945 (4 


monatojn). 

Post la milito okazis 
riparkonstruoj sur la linio 
inkluzive de konstruaĵoj kaj 
interŝanĝo de trenkablo, pli poste 
ankaŭ riparlaboroj antaŭ 
spartakiacloj , kiam oni antaŭvidis 
plimultigon da pasaĝeroj. 

La 7-an de junio 1965 sekve de 
longtempaj pluvoj, la tertavoloj 
falis, glitis apogmuroj kaj la 
trafikado ĉesis. La llan de junio 
oni ordonis komenci sekurigajn 
laborojn... 

Tamen du jarojn poste denove 
okazis terŝovfaligo en meza parto 
de la linio. Pro sekureco oni 
deprenis de la trafikiloj 
bremskablojn kaj trenkablon. 

Volontuloj tamen, longajn 
jarojn, en espero, ke la linio estos 
renovigita, bontenis boĝiojn, 
mekanikan kaj elektran aranĝaĵojn. 

Teknika priskribo 

La linio longas 511 m-ojn, kun 
niveldiferenco de 130,45 m-oj kaj 
maksimuma deklikveco 298 %>c. 
Trakŝpuro : 1435 mm-oj, la linio : 
durela (unutraka), en mezo kun 
preterpasejo kaj trakforkoj de Abt. 
Specialaĵo : uzo de bremskabloj, 
do anstataŭ kutimaj duopoj da 
pulioj estis uzataj kvaropoj. Dum 
la trenkablo trairas la maŝinejon 
kaj la trafikiloj estas suspensataj 
(pendigitaj) al ĝiaj ekstremoj, la 
bremskabloj estas en la maŝinejo 

fiksitaj sur tamburoj kun bremso 
kaj en normala stato ili kuŝas sur 
pulioj en tuta longo de la linio. 

La veturanta trafikilo estas en 
sia malsupro ekipita per sistemo de 
pulioj, kiujn la bremskablo 
suprenaltigas kaj gvidas inter 
pinĉteniloj (kleŝtiny) de la 
danĝerbremso (nouzova brzda). En 
kazo de disŝiro de la 
trenkablo la trafikilo 
alkroĉiĝas al 
bremskablo kaj 
bremso en la supre 
lokita maŝinejo 
haltigas ĝin. 

Tiu ĉi sistemo 
estis uzita probable 
kaŭze de granda 
dekliveco de la linio 
kaj sekva antaŭtimo 
pri nesufiĉa efiko de 
la klasika danĝer- 
bremso, ekkaptanta 
la relojn. 

Ill-a periodo, ekde 1985 

Oni decidis renovigi trafikadon 
de la perkabla transportilo. 
Rekonstruado komenciĝis en 
januaro 1983. La traksidejo estis 
komplete renovigita. La mezan 
ŝovfaligitan parton de la linio, oni 
transpasis per monolita ponto, 
staranta sur pilonoj baziĝantaj sur 
solida roktavolo de la deklivo. Oni 
zorgoplene kontrolis originan 


teknikan aranĝaĵon, maŝinaron 
kaj sekurigaranĝaĵon. Estis 
aĉetitaj du novaj veturiloj, 
liveritaj de Vagonejo Studenka 
en kunlaboro kun vagonejoj en 
Poprad kaj Ĉeska Lfpa kaj 
Esplorinstituto de la Reltrafikiloj 
en Praha. Hi longas 12100 mmoj, 
havas 25 sidlokojn kaj 75 



Perkabla transportilo al Petrm 


starlokojn. En fruntaj kabinoj kaj 
kajutoj troviĝas kondukistejoj. 
La linio longas 510,4 m-ojn; La 
aranĝaĵo kapablas transporti ĝis 
2600 personoj/hore. 

Baza veturbileto kostas 26 
ĉehajn kronojn (emeritoj 13), 
eblas uzi bileton de la urba 
trafiko dum ĝia validecdaŭro. 

(Laŭ diversaj donitaĵoj 
preparis 

Jindrich Tomisek kaj 
Ladislav Ldni) 

Zizkovska televizni vez 
(Televidturo de Zizkov) 



Zizkovska televiznf vez 
(Televidturo de Zizkov) estas unu 
el la dominantaj de Praha kaj 
samtempe la plej alta konstruaĵo en 
la ĉeĥa ĉefurbo. La turo 216 
metrojn alta estis konstruita en 
jaroj 1985-1992 fare de Vftkovicke 
stavby Ostrava (Konstrua 
Entrepreno Vftkovice - Ostrava) 
laŭ projekto de la arkitekto Vaclav 
Aulicky. 

Ĝi situas je limlinio de urbaj 
kvartaloj Zizkov kaj Vinohrady. La 
konstruaĵo konsistas el tri cilindraj 
ŝtalaj tubegoj atingantaj komunan 
alton de 134 metroj. 

La ĉefa tubego enhavas du 
rapidajn liftojn, kiuj veturigas 
supren al la antena superkonstruaĵo 


atinganta alton de 216 metroj. La 
tubegoj portas tri kajutojn. En alto 
de 66 metroj troviĝas restoracio. 
Elvideja kajuto situas je alto de 
93 metroj. 

Sur la plej alta kajuto troviĝas 
kvar televido- kaj ses radio- 
stacioj antenoj de mobilaj 
operatoroj kaj stacio por mezuri 
la kvaliton atmosferan en Praha. 
Teknika solvo de la aranĝaĵo 
mem alportis kelkajn novaĵojn. 

En la jaro 2000 oni sur pilieroj 
lokigis verkon de David Ĉerny 
nomata „Miminka“ (Suĉinfanetoj, 
angle "Babies"), montranta suĉ- 
infanetojn rampantajn supren kaj 
malsupren. 

Ĉar ĝi trovis pozitivan reagon, 



Arkitekto 
Vdclav Aulicky 

en 2001 oni instalis ĝin por ĉiam. 

Iuj teknikaj donitaĵoj: 

Alto: 474 m-oj super marnivelo, la 
turo mem 216 m-oj, videbleco el 
kajuto : ĝis 100 km-oj. 

Maso de la turo: 11.800 tunoj. 

La televidturo de Zizkov ekde sia 
finkonstruo en 1992 liveras 
diversajn servojn. 

E1 elvidejo oni povas admiri 
ravan panoramon de Praha. La 
Televidturo de Zizkov ankaŭ 
liveras kvalitan televidan signalon 
por la tuta ĉefurbo kaj ties ĉirkaŭa 
regiono el disaŭdigilo lokita en la 
supraĵo de la turo. 

E1 tri elvidejaj kajutoj en alto de 
93 m-oj malfermiĝas surpriza 
panoramo de la urbo. 

Dum klara vetero oni povas vidi 
lokojn ĝis distanco 100 km : Plzen, 
Rakovnrk, Most, Teplice, Ustf nad 
Labem, Deĉfn, Ĉeska Lfpa, 
Liberec, Jablonec nad Nisou, Jiĉrn, 
Hradec Kralove, Podĉbrady, 
Jihlava, Tabor kaj Pfsek. 

En alto de 66 m staras 
klimatizataj kajutoj de restoracio 
por 52 personoj, kafejo por 54 kaj 
saloneto por ĝis 30 personoj. Tiuj 
ĉi restoraciaj aranĝaĵoj proponas ne 
nur elvidejon al Praha, sed ankaŭ 
specialaĵojn de ĉeĥa kaj monda 
kuirarto, eblon aranĝi negocajn 
renkontiĝojn kaj tagmanĝojn, geedziĝ- 
festenojn, promociajn regalojn. 

Baza enirbileto por elvidejo kaj 
restoracio kostas 150 ĉeĥajn 
kronojn. 




\ 

% 




Suĉinfaneto rampanta supren 


Elkalkulita kliniĝo de la turo 
sur la supraĵo atingas ĝis 120 cm. 
En regula ekspluatado tiu ĉi 
kliniĝo ne estas rimarkebla, ĉar ĝi 
estas eliminata per speciala 
pendola vibradamortizilo. 

Instalon de la digitala 
disaŭdigilo sur Televidturo de 
Zizkov por la ĉefurbo kaj 
ĉirkaŭaĵo la 6an de oktobro 
plenumis helikoptero „Kamov 
Ka-32a“, alinomata „fluganta 
argano“. Tiu ĉi helikoptero 
sukcesas porti ĝis 4 tunoj da 
ŝarĝo. 

(.Laŭ vikipediaj kaj aliaj 
donitaĵoj) 

Preparis Jindrich Toimsek 
kaj Ladislav Lani) 

Tago de la virinoj en Japanio 

Jen raporto de la Tago de la virinoj okazinta, la 8-an 
de marto 2009. 

La Internacia Virina Tago de UN en Hiroŝimo ricevis 
sume 271 solidarecajn mesaĝojn el 69 landoj tutmondaj. 
Dum unu semajno antaŭ la Tago ni havis ĉe urba 
Centro de Virina Edukado ekspozicion de la me- 
saĝoj, kaj la 8an en la kunveno de la Virina Tago ĉe 
urba Kultura Centro saman ekspozicion kun 300 
vizitantoj. 

En malfermo de la kunveno de la Virina Tago antaŭ 
200 virinaj aktivuloj el 20 organizoj s-ino OSIOKA 
Taeko (edzino de la prezidanto de la "Japana Espe- 
rantista Ligo Fervojista") raportis pri la internacia 
interŝanĝo de la mesaĝoj per Esperanto, kaj voĉlegis 
kvin el la mesaĝoj. 

Pri la evento du avantaĝaj ĵurnaloj informis, aparte 
menciis pri la mesaĝoj "interŝanĝitaj per Esperanto." 
La aktivvrinoj aplaŭdis -as laboron de ni Esperantistoj. 
Jen, la rezulto de la interŝanĝo de mesaĝoj : 

Azio : Barato 2/ Cinio 6/ Israelo 4/ Irano 1/ Koreio 
4/ Nepalo 2/ Pakistano 2/ Tagxikio 1/ Uzbekio 1/ 
Vjetnamio 2. 

Afriko : Benino 1/ Konga Respubliko 2/ Malio 1/ 
Madagaskaro 1/Niĝerio 1/ Sudafriko 1/ Tanzanio 2/ 
Togolando 1. 

Oceanio : Aŭstralio 3/ Novzelando 1 . 

Mez-suda ameriko : Argentino 1/ Brazilo 10/ Ĉilio 
1/ Ekvadoro 1/ Gvatemalo 2/ Kolombio 1/ Kostari- 
ko 1/ Kubo 3/ Meksikio 2/ Paragvajo 1/ Salvadoro 
1/ Urugvajo 1/Venezuelo 1. 

Nordameriko : Usono 5/ Kanado 3. 

Eŭropo: Albanio 2/ Armenio 2/ Aŭstrio 3/ Belgio 
17/ Britio 3/ Bulgario 5/ Ĉeĥio 4/ Danio 1/ Estonio 
2/ Finnlando 4/ Francio 62/ Germanio 14/ Grekio 1/ 
Hispanio 6/ Hungario 10/ Irlando 1/ Islando 2/ Italio 
15/ Kroatio 1/ Latvio 1/ Litovio 1/ Luksemburgio 1/ 
Malto 1/ Nederlando 5/ Norvegio 1/ Pollando 6/ 
Portugalio 1/ Rumanio 2/ Rusio 7/ Serbio 3/ Slove- 
nio 2/ Svedio 5/ Svisio 4/ Ukrainio 3. 

S-ino OSIOKA Taeko 
Vicprezidantino de komitato de la 
Internacia Virina Tago Hiroŝimo 
Kontaktopersono de la komitato : 
osioka @ mail. goo. ne.jp 













